**AVALUACIÓ ORDINÀRIA**

**Nota trimestral**

La nota final de la convocatòria trimestral s’obté a partir de les notes obtingudes en el treball de les competències específiques de la matèria seleccionades a continuació.

De caràcter general, els instruments d’avaluació seran diferents, preveuran l'autoavaluació i la co-avaluació d’alumnat i garantiran un seguiment continu de cada alumne/a al llarg del procés d'aprenentatge.

| **COMPETÈNCIES ESPECÍFIQUES MATÈRIA** | **SELECCIÓ** |
| --- | --- |
| **Competència específica 1.** *Avaluar i generar arguments a partir de l’anàlisi formal i informal, per produir i valorar discursos orals i escrits de forma rigorosa, evitar dogmatismes, biaixos i fal·làcies i distingir els sabers que aporten certesa a l’hora de sostenir opinions i hipòtesis* | **X** |
| **Competència específica 2.** *Interpretar, generar i comunicar qüestions filosòfiques a partir de la selecció i l’anàlisi rigorosa de fonts per produir i transmetre judicis i tesis personals i desenvolupar una actitud indagadora, autònoma, rigorosa i creativa en l’àmbit de la reflexió filosòfica* | **X** |
| **Competència específica 3.** *Reconèixer i aplicar les normes de l’argumentació i del diàleg filosòfic, en diferents suports i activitats, per expressar-se amb rigor argumentatiu i desenvolupar el diàleg respectuós i constructiu amb els altres* | **X** |
| **Competència específica 4.** *Reconèixer com els problemes filosòfics s’han plantejat en les diferents èpoques i les autores i els autors, i comparar-ho, a partir de l’anàlisi i la interpretació de textos i altres formes d’expressió filosòfica i cultural, per reconèixer la radicalitat i la transcendència d’aquestes qüestions i abordar-les amb el bagatge de les aportacions de la tradició filosòfica* | **X** |
| **Competència específica 5.** *Avaluar de manera global, sistèmica i transdisciplinària problemes ètics i polítics fonamentals i d’actualitat analitzant-los filosòficament per poder tractar-los de manera creativa i prendre una posició* | **X** |
| **Competència específica 6.** *Desenvolupar la sensibilitat i la comprensió crítica de l’art i altres manifestacions amb valor estètic a partir de les principals idees filosòfiques sobre la bellesa i la creació artística per contribuir a l’educació estètica.* | **X** |

|  | **INSTRUMENTS D’AVALUACIÓ** | **PONDERACIONS** |
| --- | --- | --- |
| **COMPETÈNCIES específiques de matèria treballades aquest curs/nivell** | Proves escrites  Carpeta d’aprenentatge: realització de diferents tasques al llarg de cada trimestre | Parcial: 37,5%  Final: 37,5%  25% |

**Observacions rellevants del instruments d’avaluació emprats.**

Per aprovar el trimestre caldrà haver superat ≥50% la suma de les competències seleccionades.

Les notes s’arrodoneixen a l’alça en el butlletí de notes a partir del **,6.**

**Justificació d’absència el dia d’una prova o examen.**

Si un alumne falta a un examen, cal que presenti certificat mèdic o justifiqui la seva absència en cas de força major. No es podrà repetir cap examen a un alumne/a sense que aquest justificant sigui lliurat al tutor/a, i a la vegada, comunicat a cap d’estudis i/o la coordinació de batxillerat.

No es pot faltar les hores prèvies a un examen. Si es produeix aquest fet sense cap causa justificable, i l’alumne acudeix a fer l’examen a l’hora programada, aquest no tindrà dret a fer-lo.  L’alumne haurà de fer directament la recuperació establerta segons els criteris d’avaluació de la matèria. Si ja ha fet l’examen i es prova que ha faltat les hores prèvies sense cap justificació, l’examen en qüestió no serà corregit i l’alumne s’haurà de presentar a l’activitat de recuperació establerta dins els criteris d’avaluació de la matèria.

**Nota final contínua (juny)**

La nota de la final contínua s’obté a partir de les notes reals (amb decimals) obtingudes en els diferents trimestres segons:

*QF = qualificació final*

*QT1 = qualificació del primer trimestre*

*QT2 = qualificació del segon trimestre*

*QT3 = qualificació del tercer trimestre*

**Activitats de recuperació trimestral**

**No** hi haurà exàmens de recuperació després de cada trimestre. Únicament hi haurà un examen de recuperació final si la nota real final **contínua** (utilitzant la fórmula anteriorment esmentada) no és igual o superior a **5**.

No hi haurà activitats de millora després de cada trimestre. Únicament es pot accedir a una millora a fi de curs, si hi ha un dels trimestres en què la nota tingui un mínim de 2 punts de diferència en comparació a la resta de trimestres.

**RECUPERACIÓ MATÈRIA PENDENT CURSOS ANTERIORS**

L’alumnat de 1r de BAT que passi de curs amb la matèria pendent (o matèries), la podrà recuperar durant el primer trimestre de 2n de BAT, d’acord amb el calendari programat de recuperació de matèries pendents.

En cas d’avaluació negativa, l’alumnat podrà recuperar la matèria en una segona convocatòria durant el 2n trimestre i en última instància, a l’avaluació final ordinària i, si escau, a l’avaluació final extraordinària.

La qualificació de la matèria després d'aquestes activitats de recuperació es qualificarà com la resta de matèries, és a dir, de l'1 al 10.

A principi de curs, el/la cap de departament i la coordinació de batxillerat faran arribar les instruccions per recuperar la/es matèria/es pendents del curs anterior a l’alumnat concret.